Tshifhiwa Tshivhengwa, uitvoerende hoof van die TBCSA, sê die sakeraad moet nou al sy opsies oorweeg ten einde die ondernemings binne die bedryf te beskerm en te verhoed dat die bedryf permanent sy deure moet sluit.
Die bedryf verloor na raming R748 miljoen vir elke dag van die afsonderingstydperk en die TBCSA voorspel dat sowat 600 000 werksverliese gely gaan word as die bedryf op dié manier gesluit bly. Hy sê die uitwerking gaan ook na ander bedrywe uitkring. Toerisme in Suid-Afrika ondersteun 1,5 miljoen werkgeleenthede en dra 8,6% tot die bruto binnelandse produk (BBP) by.